ฝนกระหน่ำ! เตือน 28 จังหวัด รับมือพายุโซนร้อนเข้าไทยคืนนี้
ฝนกระหน่ำ! เตือน 28 จังหวัด รับมือพายุโซนร้อนเข้าไทยคืนนี้ 
13 ก.ย. 2559

ผู้สื่อข่าวรายงานว่า ในวันที่ 13 ก.ย.59 กรมอุตุนิยมวิทยา ได้ออกประกาศเรื่อง พายุโซนร้อนราอี (Rai) บริเวณชายฝั่งประเทศเวียดนามตอนกลาง ฉบับที่ 10 มีใจความดังนี้
โดยพายุดีเปรสชันบริเวณชายฝั่งประเทศเวียดนามตอนกลาง ได้ทวีกำลังแรงขึ้นเป็นพายุโซนร้อนราอี (Rai) แล้ว คาดว่าพายุนี้่จะเคลื่อนเข้าภาคตะวันออกเฉียงเหนือตอนกลางของประเทศไทย ในคืนนี้ (13 ก.ย.) โดยจะอ่อนกำลังลงเป็นพายุดีเปรสชันและหย่อมความกดอากาศต่ำตามลำดับ หลังจากนั้นจะเคลื่อนเข้าปกคลุมภาคเหนือในระยะต่อไป ลักษณะเช่นนี้ส่งผลให้บริเวณประเทศไทยตอนบนมีฝนตกเป็นบริเวณกว้างและมีฝนตกหนักถึงหนักมากในพื้นที่ 28 จังหวัด ประกอบด้วย
1.) จังหวัดสกลนคร 2.) จังหวัดนครพนม 3.) จังหวัดมุกดาหาร 4.) จังหวัดอำนาจเจริญ 5.) จังหวัดอุบลราชธานี 6.) จังหวัดสุรินทร์ 7.) จังหวัดบุรีรัมย์ 8.) จังหวัดศรีสะเกษ 9.) จังหวัดร้อยเอ็ด 10) จังหวัดกาฬสินธุ์ 11.) จังหวัดขอนแก่น 12.) จังหวัดชัยภูมิ 13.) จังหวัดนครราชสีมา 14) จังหวัดปราจีนบุรี 15) จังหวัดชลบุรี 16) จังหวัดระยอง 17) จังหวัดจันทบุรี 18) จังหวัดตราด 19) จังหวัดเชียงใหม่ 20) จังหวัดเชียงราย 21) จังหวัดลำพูน 22) จังหวัดลำปาง 23) จังหวัดพะเยา 24) จังหวัดแพร่ 25) จังหวัดน่าน 26) จังหวัดอุตรดิตถ์ 27) จังหวัดพิษณุโลก 28) จังหวัดเพชรบูรณ์
ฉะนั้นขอให้ประชาชนในบริเวณดังกล่าวระมัดระวังอันตรายจากฝนตกหนักกับฝนที่ตกสะสมไว้ด้วย และติดตามข่าวพยากรณ์อากาศจากกรมอุตุนิยมวิทยาอย่างใกล้ชิดต่อไป